Toody Cole

Toody Cole (o.s. Kathleen Alice Connor, s. 30. joulukuuta 1948, Portland, Oregon, Yhdysvallat) on yhdysvaltalaisen punk rock muusikko. Hänet tunnettiin parhaiten Dead Moon yhtyeen basistina. Toody Cole oli naimisissa yhtyeen laulajan Fred Colen kanssa. Heillä on kolme yhteistä lasta sekä useita lapsenlapsia.   

1970-luvun lopulta alkaen Toody Cole ja hänen miehensä Fred julkaisivat omia levyjään, pyörittivät omaa Tombstone levy-yhtiötään, järjestivät itse omat kiertueensa ja jopa pitivät omaa musiikkikauppaansa. Dead Moonin hajoamisen jälkeen vuonna 2006 he jatkoivat musiikin tekemistä nimellä Pierced Arrows.      

 Elämä ja ura 
Toody Cole syntyi nimellä Kathleen L. Conner, Portlandissa, Oregonissa, 30. joulukuuta 1948. Hän oli introvertti lapsi, poikatyttö, joka rakasti lukemista, kävi katolista tyttökoulua ja menestyi koulussa. Hän alkoi hoitaa lapsia yhdeksänvuotiaana, huolehtien veljistä ja siskoista ja työskennellen marjapelloilla.   

Hän muistelee, "Se työetiikka, jonka kanssa kasvoin vanhempien kanssa, jotka selvisivät toisesta maailmansodasta teki minusta sen, mikä olen."     
pienoiskuva|Toody Cole
Toody löysi musiikin varhain. Hän kuunteli The Rolling Stonesia, Bob Dylania, Joan Baezia ja The Beatlesia. Hän sai lempinimen Toody eräältä lukiokaveriltaan, viitaten Car 54 Where Are You? -sarjan poliisiin, Officer Toodyyn.” Toody Cole alkoi soittamaan kitaraa 16-vuotiaana, kun hän innostui Joan Baezin musiikista.  Hän tapasi tulevan aviomiehensä,  muusikko Fred Colen vuonna 1966 vapaaehtoistyössä Folksinger-kahvilassa, Fredin ollessa kiertueella  Lollipop Shoppe -bändinsä kanssa. He rakastuivat nopeasti. Toody ja Fred menivät naimisiin 14. kesäkuuta 1967

Toody oli vasta 18 vuotias ja Fred oli 19 ja he saivat kolme lasta ennen kuin Toody täytti 22. He muuttivat Portlandin maaseudulle ja rakensivat siellä kodin perheelleen. He ryhtyivät yrittäjiksi ja avasivat Whizeagles -nimisen musiikkikaupan, josta tuli tärkeä kokoontumispaikka alueen muusikoille. Toody kertoi: “Me olimme käytännössä ainoa musiikkikauppa, josta sai todella halpoja instrumentteja. Se oli paikka, jossa kaikki pystyivät kohtaamaan ilman, että sai kuulla valituksia siitä, että takahuoneessa pidettiin meteliä. Siitä tuli todella iso hengailupaikka.

Oman musiikkikaupan, Whizeagle'sin, pyörittäminen muodosti Toodyn ja Fredin arjen. Päivä alkoi lasten viemisellä kouluun, jatkui kaupalla töissä iltaan asti ja päättyi bänditreeneihin pari kertaa viikossa. Toody epäili ensin omia muusikon kykyjään, koska hän ei ollut aiemmin onnistunut kitaran kanssa, mutta nyt heillä oli koko musiikkikaupan varasto käytettävissään oikean instrumentin löytämiseksi. Fred opetti vaimonsa lopulta soittamaan bassoa, niin syntyi yhtye nimeltä Rats.    

Rats pysyi kasassa noin kahdeksan vuotta. Lopulta punk alkoi tuntua rajoittavalta, ja pariskunnan mielenkiinto siirtyi kantrin kokeiluun. Fred perusti kantri-yhtye Range Ratsin, jossa Toody lauloi mukana. Vuonna 1985 Toody julkaisi myös soolosinglen "Coming on Strong" Range Ratsin taival jäi kuitenkin vain puolentoista vuoden mittaiseksi, minkä jälkeen halu palata punk rockiin johti Dead Moonin syntyyn vuonna 1987.    

 Dead Moon 
pienoiskuva|Toody Cole
Dead Moonin ensimmäinen albumi In the Graveyard julkaistiin vuonna 1988. Albumi vangitsi bändin raa'an lo-fi-soundin, josta tuli heidän tavaramerkkinsä. Vaikka valtavirta yleisö ei koskaan löytänyt yhtyettä, Dead Moon nousi keskeiseksi vaikuttajaksi grunge-liikkeessä, vaikuttaen muun muassa Nirvanaan, Soundgardenin ja Pearl Jamin musiikkiin 

Toody muisteli: "Me käytiin keikoilla Seattlessa jatkuvasti. Paikkoihin pääsi halvalla, siellä oli jännittävää, ja ilmassa oli todellista kuhinaa. Kun Nirvana ja Soundgarden olivat vasta nousussa (ja alaikäisiä), he hiipivät sisään keikoille katsomaan meitä. Oltiin hyviä kavereita Mudhoneyn kanssa — nähtiin, mitä kaikki puuhasivat." 

Vaikka Nirvanan kaltaiset grunge-yhtyeet nousivat valtavirran suosikeiksi, Dead Moon pysyi aina kulttibändinä. Koska Toody oli vanhempi kuin suurin osa keikoilla esiintyneistä muista muusikoista, hänestä tuli monille eräänlainen “äiti hahmo" musiikki skenessä. Hän jäi katsomaan jokaisen bändin esiintymisen aina kun pystyi, ja osoitti suosiotaan ja tukea nuorille soittajille.
 Pierced Arrows 
Vuonna 2006, monien yllätykseksi, Dead Moon kuitenkin hajosi äkillisesti. Jotkut pohtivat, olisivatko Fred ja Toody – molemmat isovanhempia ja 60-vuotiaita – viimein väsyneet musiikkiin ja kiertue-elämään, mutta he vastasivat epäilyihin huhtikuussa 2007 debytoimalla uuden bändinsä, Pierced Arrowsin. Yhtyeen soundi muistutti Dead Moonia, mutta kappaleissa oli nyt myös blues-vaikutteista melodisuutta. 

Bändi aloitti kiertueet Yhdysvalloissa, Euroopassa ja Australiassa, ja julkaisi ensimmäisen albuminsa Straight from the Heart, omalla Tombstone-levymerkillä keväällä 2008. Syksyllä 2009 Pierced Arrows ilmoitti tehneensä sopimuksen Vice Records -yhtiön kanssa, ja heidän seuraava albuminsa Descending Shadows julkaistiin helmikuussa 2010. Fred Cole kuoli marraskuussa 2017, 69-vuotiaana ja hänen kuolema lopetti Pierced Arrowsin. Toody Cole asuu yhä Portlandissa.  

 Lähteet 

Luokka:Yhdysvaltalaiset basistit
Luokka:Vuonna 1948 syntyneet
Luokka:Elävät henkilöt